คุณค่ะตั้งแต่หนูฝั่งเข็มประจำเดือนไม่มาเลยค่ะ มีเลือดออกกระปิบกระปอยช่วงแรกที่ฝั่ง จากนั้นก็ยังไม่มีมาเลยค่ะ ประจำเดือนหนูจะต้องมาวันที่27ของทุกเดือนแต่ก็ไม่มา หนูให้แฟนใส่ถุงยางด้วยนะคะแต่ก็ยังกังวลว่าจะท้องหรือป่าว คนแรกพึ่งได้3เดือนกว่าเองค่ะ แบบนี้เป็นเพราะฤทธิ์ยาคุมใช่มั้ยค่ะ
สวัสดีค่ะ ผลข้างเคียงของยาฝังคุมกำเนิดนั้น ส่วนใหญ่มักทำให้เกิดเลือดออกกะปริดกะปรอย หรือบางรายอาจมีประจำเดือนมาบ่อย มาปริมาณมาก หรือเลือดออกติดต่อกันนาน แต่ในบางรายอาจทำให้ประจำเดือนขาดหายไปได้ ซึ่งเป็นผลจากฮอร์โมนที่ไปทำให้เยื่อบุโพรงมดลูกบางลง แต่ก็ไม่ได้อันตรายอะไรดังนั้น การที่มีเลือดออกกะปริดกะปรอยในช่วงแรก แล้วต่อมาประจำเดือนขาดหายไป น่าจะเกิดจากผลข้างเคียงของยาฝังคุมกำเนิด มากกว่าเกิดจากการตั้งครรภ์ เพราะประสิทธิภาพของยาฝังคุมกำเนิดนั้นถือว่าดีมาก สามารถป้องกันการตั้งครรภ์ได้มากกว่า 99% หรือมีโอกาสตั้งครรภ์เพียง 0.05% เท่านั้น อีกทั้งหากใช้ถุงยางอนามัยร่วมด้วย โอกาสในการตั้งครรภ์ก็ถือว่าแทบไม่มีค่ะแต่หากกังวลใจ ว่าจะมีการตั้งครรภ์หรือไม่ ก็อาจตรวจหาการตั้งครรภ์ดูค่ะ